Татяна Бек
С къпина тук бъбря самичка…

Превод от руски: Светлозар Жеков, 2007

chitanka.info

С къпина тук бъбря самичка,

иглика примамва ме там —

трепериш

над всяка тревичка,

когато останал си сам.

Забравям което ми каза —

в теб няма любов и за грош —

тъй скача цял ден по перваза

и някакъв птичи гаврош.

Ще стискам до болка, неспирно

с ръце коленете си аз.

Но в миг по момчешки ще свирна

и ще се засмея на глас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.